Han har bakgrunn som kaptein på Norges herrelandslag i håndball, hvor han spilte 63 landskamper og scoret 251 mål. Berge debuterte på landslaget mot Egypt 2. mars 1997 og avsluttet sin landslagskarriere 27. januar 2006 mot Kroatia. I tillegg har han blant annet spilt for Charlottenlund, Trondheim, Viking, SG Flensburg-Handewitt og Århus GF Håndbold, hvor han senere ble assistenttrener.